વલસાડમાં ગતરોજ પ્રગતિ સેતુ કાર્યક્રમ ફારસરૂપ બની ગયા બાદ મંગળવારના રોજ ધરમપુર અને કપરાડા તાલુકાનો ધરમપુર ખાતે યોજાયેલા આ કાર્યક્રમમાં પીવાના પાણી, રસ્તા, ચેકડેમ, ગરનાળા, પ્રોટેકશન વોલ, વીજળી, શાળાના ઓરડા, આંગણવાડી સહિતની સમસ્યાઓ અંગેના અધધધ કહી શકાય તેટલા ૨૮૧૫ પ્રશ્નો રજૂ થતાં, રાજ્ય અને કેન્દ્ર સરકાર દ્વારા આદિવાસી તાલુકા ગણાતા ધરમપુર અને કપરાડામાં વર્ષોથી ફાળવાયેલા કરોડો રૂપિયા ક્યાં વપરાયા તે અંગે અનેક તર્કવિતર્કો વહેતા થયાં હતાં.